**Ugdomoji programa „Mūsų teisė – veikti“**

*Tyrimo pagrindas*

Tyrimo programos pagrindai remiasi dailės terapeutės Carol Ross (1996) projektu, kurį ji pavadino ne kaip įprasta terapeutams – „koreguojančia veikla“, o kaip „specialųjį teisių projektą“. Taip pat „Zipio draugų programa“. Mano tyrime bus apibrėžiamos 3 pagrindinės darbo su vaikais veiklos gairės:

1. Bendravimas ir bendradarbiavimas;
2. Jausmai, jų atpažinimas ir įveikos būdai;
3. Pozityvūs konflikto sprendimo būdai.

*3.Programa*

Programą sudaro 10 temų, kartą per savaitę, po 1 val.

**Tikslas:** ugdyti 3 – 7 m. amžiaus vaiko gebėjimą įveikti sunkumus.

**Uždaviniai:**

1) Per kūrybines veiklas *siekti* ugdyti vaiko gebėjimą rasti išeitį iš sudėtingų situacijų;

2) Pasitelkiant ugdytinių teises *ugdyti* jų sąmoningumą bei savarankiškumą;

3) Ugdyti vaikų bendravimo bei bendradarbiavimo gebėjimą.

**SAVĘS PAŽINIMAS**

**1 tema „Aš, esu...“**

Mažasis tikslas: pasitikėti savimi ir savo gebėjimais bei suvokti save, kaip savitą ir ypatingą.

Aiškintinos sąvokos: ypatingumas, asmenybė, bruožai.

Eiga:

* Aiškinti ypatybių, bruožų, asmenybės sąvokas;
* Paprašyti vaikų pasakyti savo vardą, pavardę, kur gyvena, įvardinti savo mėgstamiausią žaidimą ir pan.
* Paprašyti susėsti vienas prieš kitą ir pastebėti bent po vieną ypatybę, kuri jiems labai patinka;
* Įdėmiai save apžiūrėti veidrodyje, surasti 3 dalykus savyje, kurie jiems labai patinka, tada paprašoma nupiešti save.

**2 tema „Augu ir keičiuosi“**

Mažasis tikslas: suvokti pasikeitimus ir pokyčius, kaip natūralų žmogaus augimo procesą;

Aiškintinos sąvokos: pasikeitimas, pokytis, augimas, natūralumas.

Eiga:

* Paaiškinti minėtąsias sąvokas;
* Papasakoti vaikams, kad pokyčių, gali būti labai įvairių ir jie natūralus bei neišvengiami žmogaus gyvenime, svarbiausia išmokti susidoroti su sunkumais jei jie iškyla;
* Paklausti: kas keičiasi greitai? Kas visada keičiasi? Kas niekada nesikeičia? Kas keičiasi lėtai?
* Piešiamas piešinys „Aš augu“, lapą suskirstant į tris dalis, jis atspindi, kaip laikui bėgant keičiasi vaikas, jo norai, kūnas, gebėjimai ir pan. Skiltys vadinasi: „aš gebėjau“, „aš gebu“, „aš gebėsiu“ (jei vaikams per sunku nupiešti, duodami paveikslėliai, kuriuos reikia išdėlioti pasirinktose skiltyse).

**3 tema „Aš ir mano aplinka“**

Mažasis tikslas: skatinti suvokti kokioje aplinkoje gyvena vaikas, kokie žmones jį supa.

Aiškintinos sąvokos: aplinka, grupė, artimieji, draugas, šeima.

Eiga:

* Paaiškinti minėtąsias sąvokas;
* Papasakoti, jog kartais labai svarbu žinoti, kokioje aplinkoje yra gyvenama, kokie žmones mus supa, kokie jausmai ar mintys kyla gyvenant bendruomenėje, lankant darželį, kaip svarbu darniai sugyventi su aplinkiniais;
* Atlikti užduotį: apsibrėžti savo ranką, ją iškirpti ir nupiešti palinkėjimą draugui.
* Dalintis palinkėjimais užsiėmimo metu, naudoti „stebuklingą kriauklę“, kurią prisidėjus prie ausies galima išgirsti, ką linkėjo draugas.

**4 tema „ Panašūs ir skirtingi“**

Mažasis tikslas: atpažinti žmonių panašumus ir skirtumus.

Aiškintinos sąvokos: požymis, skirtumas, panašumas, tolerancija, pagarba.

Eiga:

* Paaiškinamos sąvokos;
* Kalbama, kad visi žmones turi panašumų, tačiau taip pat turi ir skirtumų, kuriuos reikia gerbti ir vertinti;
* Kiekvienam vaikui išdalinama po viena kortelė su požymiu „aukštas“, „šviesiaplaukis“, „mėlynakis“ ir pan. Vaikai turi atpažinti, kas iš grupėje esančių vaikų turi tą požymį ir turi jam duoti tą kortelę. Vėliau dar kartą išdalinamos kortelės ir procesas kartojamas, kol nebelieka kortelių. Galiausiai aptariama, kiekvienas pristato, kokias savybes gavo ir ar jos jam tinka.

**5 tema „Man reikia“**

Mažasis tikslas: suvokti savo poreikius, išsiaiškinti, kurie jų svarbūs gyvybei ir sveikam augimui, o kurie yra tik malonūs įgeidžiai.

Aiškintinos sąvokos: poreikis, įgeidis, noras.

Eiga:

* Paaiškinti sąvokas;
* Iš laikraščių iškarpų vaikai renkasi paveikslėlius tema „Man reikia“ ir klijuoja ant paruoštų lapų.
* Pabaigę darbą, vaikai kviečiami papasakoti, kodėl reikia to, ką jie išsirinko. Klausiama, kuriuose paveikslėliuose vaizduojama tai, be ko vaikas negalėtų augti sveikas, be ko negalima apsieiti, o kas teikia malonumą, tenkina norus. Diskutuojama kiek daug kiekvienas turi poreikių.

**6 tema „Mūsų teisės“**

Mažasis tikslas: Supažindinti vaikus su teisių sąvoka bei kurti savo teisių sąrašą.

Aiškintinos sąvokos: teisės, norai.

Eiga:

* Aiškinti teisių sąvoka;
* Ieškoti skirtumų tarp teisių ir norų. Skirtumai tarp vaikų ir suaugusiųjų teisių.
* Sudaryti „Mūsų teisių sąrašą“.

**7 tema „Jausmai, kylantys, kai piktnaudžiaujama (pažeidžiama) mūsų teisėmis“**

Mažasis tikslas: Sutelkti dėmesį į vaiko emocinę būseną, kada jos teisės buvo pažeistos.

Aiškintinos sąvokos: jausmai, emocijos, piktnaudžiavimas, teisės.

Eiga:

* Paprašyti vaikų pateikti pavyzdžių kada jų teisėmis buvo piktnaudžiaujama
* Paprašyti vaikų užsimerkti ir pavaizduoti, kaip jie jautėsi, kai taip įvyko. Tada kilusį jausmą nulipdyti (kinetinis smėlis).

**8 tema „ Akimirka, kai buvo pažeistos mano teisės“**

Mažasis tikslas: Remiantis „Mūsų teisių sąrašu“ užfiksuoti kitų žmonių elgesį, kuris pažeidė vaiko teises.

Aiškintinos sąvokos: elgesys, pažeidimas.

Eiga:

* Paprašoma vaikų išrinkti vieną atvejį, kai jų atžvilgiu buvo pažeistos jų teisės.
* Užfiksuoti jį, perkeliant vaizdinį ant popieriaus.

**BENDRAVIMAS BEI BENDRADARBIAVIMAS**

**1 tema**

**„Apgintos mūsų teisės“**

Mažasis tikslas: užtvirtinti atvejį, kada vaiko teisės buvo apgintos ir kokios priemonės buvo naudojamos.

Aiškintinos sąvokos: gynyba.

Eiga:

* Prašoma prisiminti atvejį, kada jie apgynė savo teises ir perteikti savo situaciją bei jausmus popieriuje.

**5 tema. Jausmai ir elgesys**

Mažasis tikslas: Ugdyti supratimą apie jausmų ir elgesio sąsajas

Aiškintinos sąvokos: Elgesys, pyktis, džiaugsmas, baimė, liūdesys, svajingumas, pyktis, nerimas, susierzinimas ir kt.

Eiga:

* Supažindinimai kokie gali būti jausmai, kokie jie gali būti.
* Tada prašoma vaikus išreikšti konkretų savo jausmą popieriuje, vėliau aptariama kada jis taip jautėsi ir koks jausmas yra pavaizduotas.
* Diskusija, kas vyksta mano kūne, kai supykstu

**6 tema. Savęs pažinimas**

Mažasis tikslas: ugdyti vaikų savimonę pažinti save.

Aiškintinos sąvokos: Savęs pažinimas, savybės, pasididžiavimas.

Eiga:

* Vaikai kviečiami diskusijai, kas jiems savyje patinka. Pradedama nuo išorinių dalykų, tokių kaip darbužiai, papuošalai ir pabaigiama vidinėmis savybėmis: gerumas, draugiškumas ir t.t.
* Jei vaikams per daug sunku, galima paprašyti jų grupės draugų padėti įvardinti jų gerąsias savybes
* Vėliau paprašoma užfiksuoti piešinyje „Tai, kas manyje labiausiai patinka“.

**7 tema. Konflikto priežastys**

Mažasis tikslas: padėti vaikams suvokti iš kur kyla konfliktai.

Aiškintini žodžiai: konfliktai, patyčios, skriaudėjas, auka, vaidmuo.

Eiga:

* Prašoma vaikų prisiminti atvejį, kad jie stebėjo pažeidžiant kieno nors teises.
* Tada klausiama, kuriame vaidmenyje buvo vaikas: skriaudėjo, stebėtojo ar aukos.
* Paprašyti įvardinti jausmus, kurie jį apėmė konkrečioje papasakotoje situacijoje.
* Jie vaikams per sunku prisiminti ar papasakoti, pirštininių lėlių pagalba suvaidinama konfliktinė situacija.
* Prašoma papasakoti įvairius būdus , kaip jie galėtų apginti savo teises, nepažeisdami kitų teisių, visos išeitys užrašomos. Vėliau vaikai tai vaizduoja savo piešiniuose.

**8 tema. „Kūno kalba“**

Mažasis tikslas: siekti, kad vaikai patyrinėtų jėgos ir bejėgiškumo santykį.

Aiškintini žodžiai: jėga, bejėgiškumas, laikysena, kūno kalba, savijauta.

Eiga:

* Vaikams pasakojama, kaip laikysena ir veido išraiška leidžia nuspėti, kokia žmogaus savijauta – jis jaučiasi stiprus ar silpnas, įžeistas ar piktas, pasyvus ar agresyvus.
* Vėliau užduodamas pratimas. Iš žurnalo iškarpų vaikai turi sukurti koliažus, kurie iliustruotų kūno kalbą. Pabaigę vaikai turi atpažinti ir įvardinti žmogaus nuotaiką iš kūno pozos.
* Žaidžiamas psichodraminis žaidimas „Skulptūra“, paeiliui rodant pozas, o kitiems bandant suvokti ir atspėti nuotaiką.

9 tema „Emocinis savarankiškumas ir konflikto valdymas“

Mažasis tikslas: Kurti bei išmėginti įvairias strategijas konflikto metu.

Aiškintini žodžiai: strategija, savarankiškumas, abejingumas, pagalba.

Eiga:

* Žaidimas, kurio metu vaidinama „auką“ ir „skriaudėją“. Prieš tai su vaikais galvojamai įvairūs pasipriešinimo būdai. Vėliau „aukos“ prašoma pasipriešinti skriaudėjui, į pagalbą pasitelkiant jau sukurtus pasipriešinimo būdus. (pvz. pažvelgti abejingai į akis ramiai nueiti šalin, pasitikinčiu balsu pasakyti, kad paliktų jį ramybėje, pasiūlyti kartu pažaisti ir t.t.).
* Piešiniuose kuriamos situacijos, kaip dera reaguoti į konfliktines situacijas. Sprendimo modelis pateikiamas piešinyje. Vėliau skatinama keisti modelį ir iš naujo nupiešti, kaip pasipriešinama – taip bus skatinama kūrybiškai pažvelgti ir greičiau reaguoti į konfliktinę situaciją.

**10 tema. „Savivertė ir pozityvumas“**

Mažasis tikslas: skatinti teigiamą požiūrį į save.

Aiškintini žodžiai: draugas, draugystė.

Eiga:

* Nagrinėjama draugystės sąvoka.
* Klausiama vaikams kaip jie jaučiasi šiuo metu. Tada siūloma peržiūrėti savo darbus: išrinkti dėl ko labiausiai sau patinka ir pavaizduoti piešinyje. Paskutinis piešinys autoportretas.